OFERTA DE EMPREGO PÚBLICO PARA O ANO 2018, DERIVADA DO PROCESO DE ESTABILIZACIÓN DE PERSOAL DE SERVIZOS SOCIAIS
ADMINISTRACIÓN LOCAL — Municipal — Meaño (Oferta de emprego público, 29/05/2018)

A Alcaldía, con data 22 de maio de 2018, ditou a seguinte: O artigo 70 do texto refundido da Lei do Estatuto Básico do Empregado Público, aprobado por Real Decreto Lexislativo 5/2015, do 30 de outubro, establece respecto da incorporación de novos efectivos ás Administracións Públicas que «as necesidades de recursos humanos, con asignación orzamentaria, que deban proverse mediante a incorporación de persoal de novo ingreso serán obxecto da oferta de emprego público». Engade o seu apartado 2 que «a oferta de emprego público ou instrumento similar, que se aprobará anualmente polos órganos de goberno das Administracións Públicas, deberá ser publicada no “Diario Oficial” correspondente» Por outra banda, o artigo 19. Un.6 da citada Lei 3/2017, de 27 de xuño, de Presupostos Xerais do Estado para o ano 2017 sinala que determinados ámbitos e sectores poidan dispoñer dunha taxa adicional para estabilización de emprego temporal que incluirá ata o 90 por cento das prazas que, estando dotadas presupuestariamente, estivesen ocupadas de forma temporal e ininterrompida polo menos nos tres anos anteriores ao 31 de decembro de 2016. Entre os devanditos ámbitos inclúese o persoal que presta asistencia directa aos usuarios dos servizos sociais. Estes procesos incluiranse nas ofertas de emprego público correspondentes aos exercicios 2017 a 2019. Da resolución destes procesos non poderá derivarse, en ningún caso, incremento de gasto nin de efectivos, debendo articularse que na execución destes procesos, necesariamente, se cubran de forma definitiva as prazas de natureza estrutural que se atopen desempeñadas por persoal con vinculación temporal. Aprobada, conxuntamente co Orzamento Municipal para o exercicio económico 2018, polo Pleno da Corporación en sesión ordinaria de data 12 de febreiro de 2018, o Cadro de Persoal e Relación de Postos de Traballo, nos seguintes termos, en canto a emprego público: Esta Alcaldía, dando cumprimento ó artigo 70 do Real Decreto Lexislativo 5/2015, do 30 de outubro, polo que se aproba o texto refundido da Lei do Estatuto do Empregado Público en concordancia co artigo 91 da Lei 7/85, do 2 de abril, Reguladora das Bases de Réxime Local e do artigo 233 da Lei 5/97, do 22 de xullo, de Administración Local de Galicia, e en uso das facultades que lle atribúe o art.21.1. g) da Lei 7/85, do 2 de abril, Reguladora das Bases de Réxime Local, e ata tanto non se aprobe a normativa de carácter básico en materia de Oferta de Emprego Público ou outro instrumento similar de xestión da provisión de necesidades de persoal no que afecta ás restantes prazas e postos creados no Orzamento Municipal 2018: 1º/ Aprobar a Oferta de Emprego Público para o ano 2018 do Concello de Meaño, derivada do proceso de estabilización de emprego temporal ao abeiro do artigo 19.2.6) da Lei 3/2017, de 27 de xuño de Presupostos Xerais do Estado para o ano 2017, correspondente ás seguintes prazas: 2º/ Que se faga pública esta oferta, mediante a súa publicación no Boletín Oficial da Provincia e no Diario Oficial de Galicia, ó abeiro dos artigos 70 do Real Decreto Lexislativo 5/2015, do 30 de outubro, polo que se aproba o texto refundido da Lei do Estatuto do Empregado Público, 91.1 da Lei 7/1985, do 2 de abril Reguladora das Bases do Réxime Local, 204 da lei 2/2015, do 29 de abril, do emprego público de Galicia e 128 do Real Decreto Lexislativo 781/1096, do 18 de abril, polo que se aproba o texto refundido das disposicións legais vixentes en materia de réxime local. Manda e asina a Sra. alcaldesa DªJulia Olga Giurgi De Dompablo, en Meaño, perante mín a secretaria-interventora Mª Teresa Escudero Barral que dou fe.” O que se fai público para xeral coñecemento. En Meaño. Documento asinado e datado dixitalmente ao marxe. A alcaldesa Mª Lourdes Ucha Varela